**Indkøbsfællesskabet Mercantec**

**Tilbudsindhentning**

**Forbrugsartikler**

**Marts 2017**

**Tilbudsindhentning iht. Udbudsloven**

Mercantec ønsker hermed at indhente tilbud på levering af forbrugsartikler i henhold til Udbudsloven (lov nr. 1564 af 15.12.2015) § 193, vedr. offentlige indkøb under tærskelværdierne uden klar grænseoverskridende interesse.
Udbuddet vil blive gennemført som et udbud med forhandling, da der er opgaver med design og tryk på emballager.

 **Kort præsentation af uddannelsesinstitutionerne**

Nedenstående uddannelsesinstitutioner forestår indkøbsfællesskabet Mercantec’s udbud vedr. levering af forbrugsartikler.
Indkøbsfællesskabet Mercantec er et indkøbsfællesskab, der er baseret på en frivillig samarbejdsmodel udarbejdet af undervisningsministeriet.

I udbuddet deltager følgende ordregivende myndigheder, der er henhørende under indkøbsfællesskabet:

 - Viden Djurs,
 - Mercantec Viborg

Herefter samlet benævnt ordregiver. Der er hos ordregiver 8 leveringsadresser, som fremgår af bilag A. Der udarbejdes to juridisk selvstændige kontrakter med de respektive institutioner.

**Beskrivelse af udbuddet**

Tilbudsindhentningen vedrører levering af forbrugsartikler til rengøring, aftørringspapir samt fødevareemballager til alle indkøbsfællesskabets adresser. (Adresser fremgår af bilag 1). Sortimentet omfatter hele porteføljen af forbrugsartikler, svarende til kr. 1.000.000 årligt, i alt for begge uddannelsesinstitutioner. Der tilbydes en kontrakt på to år, fra 01-08-2017.
Prisen på de tilbudte produkter skal være fast i hele aftale perioden

**Kravsspecifikation**Der ønskes tilbud på produktniveau på cirka 35 varer, da disse udgør omkring 80% af den samlede omsætning. Alle priser skal være fragt og gebyrfrit leveret.
Der ønskes ligeledes en skitsering af tilbudsgivers innovation, således at Mercantec og tilbudsgiver i samarbejde kan nedbringe omkostningerne på kategorien i aftaleperioden.
Der ønskes ligeledes ideforslag til udvikling af egen emballage, således at Mercantec og tilbudsgiver i samarbejde kan udvikle egen emballage med logo til brug i Mercantecs kantiner.
Egen emballage har Mercantec i seks varianter: sandwichpose, kildevand, muffinsform, kaffekopper, burgerlommer, Kinabox.

 **Tildelingskriterium**

Tildelingskriteriet er det mest fordelagtige tilbud, bedste forhold mellem pris og kvalitet, idet nedenstående underkriterier med angivelse af vægtning lægges til grund for vurderingen:

**Underkriterier**

Tilbuddene vil blive evalueret på baggrund af den samlede vurdering i forhold til nedenstående underkriterier:

**Pris 55 %**Ved bedømmelse vil der blive lagt vægt på de af tilbudsgiver oplyste priser.
Der tildeles point efter en retlinet interpolation, hvor billigste pris giver 10 point.
Næstbedste pris gives point efter følgende formel: (Bedste pris/næstbedst pris) x10.

**Betalingsbetingelser 5%**Ved bedømmelse vil der blive lagt vægt på de af tilbudsgiver oplyste betalingsbetingelser
Der tildeles point efter en retlinet interpolation, hvor flest dage giver 10 point.
Næstfleste dage gives point efter følgende formel: (flest dage/næstflest dage) x10.

**Innovation 20%**Ved bedømmelse vil der blive lagt vægt på de af tilbudsgiver fremsendte forslag til fremtidige besparelser således at indkøbsfællesskabet Mercantec’s samlede omkostninger på kategorien formindskes i kontraktperioden. Der estimeres et besparelsespotentiale ud fra oplæg til besparelser.
Der tildeles point efter en retlinet interpolation, hvor størst besparelse giver 10 point.
Næststørst besparelse gives point efter følgende formel: (størst/næststørst) x10.

**Egne varer 20 %**Mercantec vil i aftaleperioden i høj grad gå fra hyldevarer til kopper, sandwichbakker og poser med eget logo. Vi vil gerne i samarbejde med vore leverandører udvikle et koncept hertil.
Beskriv jeres processer og uddyb gerne hvilke erfaringer at i som leverandør kan bidrage med.

**Ordregiver**

Indkøbsfællesskabet Mercantec
H.C. Andersens Vej 9
8800 Viborg

Al kontakt skal ske til:

Kristian Nørgård
Indkøbsansvarlig
Mail: krin@mercantec.dk
Telefon: 23429049

**Spørgsmål**

Tilbudsgiver opfordres til at søge eventuelle uklarheder og usikkerheder afklaret ved at stille spørgsmål til materialet. Alle henvendelser og spørgsmål vedrørende tilbudsindhentningen skal være skriftlige og rettes til Kristian Nørgård, pr. e-mail: krin@mercantec.dk, med emnet: ”Spørgsmål – udbud 2017 – Forbrugsartikler, senest tirsdag d. 4 april.

Hurtigst muligt herefter vil alle spørgsmål og besvarelser i anonymiseret form blive fremsendt til alle tilbudsgivere.

 **Frist for modtagelse af tilbud**

Tilbuddene skal være på dansk og være modtaget senest **tirsdag den 18. april 2017 kl. 13.00**. Tilbud, der ikke er Mercantec i hænde senest samtidig med tilbudsfristens udløb vil blive afvist.

**Aflevering af tilbud**

Tilbud kan alene fremsendes i udfyldt excelark pr. e-mail til: krin@mercantec.dk , med emnet ”Tilbud – udbud 2017 – Forbrugsartikler”
Excelarket navngives ”tilbud udbud 2017 forbrugsartikler FIRMANAVN”

 **Vedståelsesfrist**

Tilbudsgiver skal vedstå sit tilbud 6 måneder fra tilbudsfristen

## Tidsplan

Udbuddet forventes gennemført i henhold til nedenstående tidsplan:

|  |  |
| --- | --- |
| **Aktivitet** | **Dato** |
| Offentliggørelse | Mandag den 20. marts 2017 |
| Frist for indsendelse af tilbud | Tirsdag den 18. april 2017 |
| Møder/forhandlingsrunder | Uge 17/19 |
| Orientering om det vindende tilbud | Mandag den 15. maj 2017 |
| Kontraktunderskrivelse | Onsdag den 31. maj 2017 |

 **Fakturering**

Fakturering skal ske elektronisk til de respektive institutioners EAN numre.
Fremsendelse af elektronisk faktura skal ske gebyrfrit.

 **Sociale klausuler**

Viden Djurs og Mercantec vægter det højt, at leverandøren har elever ansat. Derfor er det en forudsætning for at kunne byde på opgaven, at leverandøren har elever fra en erhvervsskole ansat. Kopi af uddannelsesaftale vedlægges tilbuddet. Såfremt leverandøren ikke har en ordinær uddannelsesaftale, skal der senest ved kontraktunderskrivelsen være indgået en delaftale om ansættelse af en elev.

**Etik og socialt ansvar**

Viden Djurs og Mercantec forudsætter, at kontrakthaver og dennes underleverandører tager hensyn til FN’s Global Compacts 10 principper samt overholder internationale konventioner tiltrådt af Danmark, herunder følgende grundlæggende ILO-konventioner:

* Tvangsarbejde (ILO-konvention nr. 29 og 105)
* Ingen diskrimination i ansættelsen (ILO-konvention nr. 100 og 111)
* Mindstealder for adgang til beskæftigelse samt forbud mod og omgående indsats til afskaffelse af de værste former for børnearbejde (ILO-konvention nr. 138 og 182)
* Sikkert og sundt arbejdsmiljø (ILO-konvention nr. 155) samt
* Organisationsfrihed og ret til kollektive forhandlinger (ILO-konvention nr. 87, 98 og 135), inden for rammerne af gældende lovgivning.

Det forudsættes endvidere, at kontrakthaver og dennes underleverandører respekterer grundlæggende menneskerettigheder, herunder lever op til FN’s Menneskerettighedserklæring og Den Europæiske Menneskerettighedskonvention.

Manglende overholdelse af bestemmelsen anses for at være en væsentlig misligholdelse, hvilket berettiger Viden Djurs og Mercantec til at ophæve kontrakten med omgående virkning.

 **Produktansvar, erstatningsansvar og forsikringer**

Leverandøren er i overensstemmelse med dansk lov om produktansvar og dansk rets almindelige regler ansvarlig overfor indkøbsfællesskabet for den skade, som produktet eller leverandøren påfører indkøbsfællesskabet, indkøbsfællesskabets ejendom og/eller personale og/eller studerende.

Leverandøren har pligt til at opretholde sædvanlig produktansvarsforsikring og påtager sig produktansvar efter dansk rets almindelige regler. Leverandøren er endvidere forpligtet til at opretholde produktansvarsforsikring i det leveredes levetid.

Rejses der krav om produktansvar, er der gensidig underretningspligt.

**Bilag**

Bilag 1 – Oversigt over indkøbsfælleskabets adresser
Bilag 2 – Excel regneark med produktoversigt
Bilag 3 – Excel regneark til udfyldelse af priser
Bilag 4 – Excel regneark til udfyldelse af betalingsbetingelser
Bilag 5 – Excel regneark til beskrivelse af innovationsproces.